Grundejerforeninger
Bestemmelsen om oprettelse og tidspunktet for, hvornår der skal oprettes en grundejerforening, findes i lokalplanen for det enkelte område. Hvis det drejer sig om et ældre område, kan bestemmelsen fremgå af en deklaration.
Varde Kommune skal godkende vedtægterne for grundejerforeningen, hvis den er oprettet med baggrund i en lokalplan eller en deklaration, og det fremgår af bestemmelsen.
Varde Kommune skal ikke godkende vedtægter for grundejerforeningen, hvis den gælder for et områder, hvor der ikke er krav om oprettelse af en grundejerforening.
Grundejerforeningsvedtægter skal ikke tinglyses på de berørte ejendomme. Hvis der udarbejdes ændringer til allerede tinglyste vedtægter, skal de forældede vedtægter aflyses af Tingbogen, hvis foreningen vælger ikke at tinglyse ændringerne.
Det er grundejerforeningen selv der betaler omkostninger i forbindelse med stiftelse.
Herunder kan du finde hjælp til oprettelse af en grundejerforening:
Skabelon til vedtægter for en grundejerforening
Skabelon til indkaldelse og dagsorden til et afklarende møde
Skabelon til indkaldelse og dagsorden for stiftende generalforsamling
Kontaktperson for godkendelse af vedtægter: Finn Lassen Tlf; 7994 6385